1. napirendi pont

**Tárgy:** Előterjesztés kiegyenlítő bérrendezési alap támogatására pályázati

***Tisztelt Képviselő-testület!***

***Tisztelt Pénzügyi Bizottság!***

A belügyminiszter pályázatot hirdet az önkormányzati hivatal köztisztviselőinek kiegyenlítő bérrendezési alap támogatására.

A pályázat célja, hogy az állami költségvetésről szóló törvényben 2019. évre megállapított – és 2008. óta nem emelt – 38 650 Ft közszolgálati illetményalap, és a helyi önkormányzatok képviselő-testületei által rendeletben megállapított, magasabb összegű illetményalap közötti különbözet pénzügyi fedezetéhez hozzájáruljon.

A pályázat két feltételnek való megfelelést köt ki:

* a közös hivatalt működtető település egy lakosra jutó adóerő-képessége a 38 000 Ft-ot ne haladja meg.
* a képviselő-testületnek vállalnia kell, hogy az illetményalapot 2019. évre vonatkozóan legalább 46 380 forintban állapítja meg.

Ez az összeg – a közös hivatalt működtető - Kimle esetében 13 120 Ft, ezért 600 000 Ft/fő/év összegű kiegészítő állami támogatásra jogosult.

A képviselő-testület döntésének értelmében a közös hivatal dolgozóinak illetménylapja már 2018. évben is 45 000 Ft összegű volt, ehhez képest tehát 1 380 Ft-os emelkedés történne.

Amennyiben a képviselő-testület úgy dönt, hogy a fenti feltételeke vállalja, - az előzetes számítások szerint - **9,5 millió Ft** éves kiegészítő támogatáshoz jut, amely összeg teljes egészében fedezné a jogszabályban meghatározott 38 650 Ft-os és 46 380 Ft-os illetményalap közötti bértöbbletet.

A pályázat benyújtásának határideje: január 25.

Kérem a Tisztelt Képviselő-testületet, hogy az előterjesztést megtárgyalni szíveskedjenek!

Ásványráró, 2019. január 17.

Tatainé Popp Rita

polgármester

Ásványráró, 2018. november 21.

Tisztelettel:

Fazekas Alajos

alpolgármester